Diari Oficial de la Generalitat Valenciana


Sumari del DOGV 9025, del 22-02-2021 (2021/1403)

RESOLUCIÓ de 22 de gener de 2021, del Servei Territorial d'Indústria i Energia de Castelló, per la qual s'atorga a Iberpropano, SA, autorització administrativa de la instal·lació d'emmagatzematge i xarxa de distribució de gas liquat del petroli (GLP) a granel en el polígon industrial Les Casetes, en el terme municipal de Morella. Expedient CBREDE/2020/2/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9025

Data del DOGV
:   22-02-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/1403


Data del document
:   22-01-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 22 de gener de 2021, del Servei Territorial d'Indústria i Energia de Castelló, per la qual s'atorga a Iberpropano, SA, autorització administrativa de la instal·lació d'emmagatzematge i xarxa de distribució de gas liquat del petroli (GLP) a granel en el polígon industrial Les Casetes, en el terme municipal de Morella. Expedient CBREDE/2020/2/12. [2021/1403]  
  
Presentada sol·licitud d'autorització administrativa relativa a les instal·lacions indicades i sobre la base dels següents:  
  
Fets  
Primer. Iberpropano, SA, va sol·licitar, mitjançant un escrit de data 7 de juliol de 2020, i a l'empara del que es disposa en la Llei 34/1998, de 7 d'octubre, del sector d'hidrocarburs (BOE 241, 08.10.1998), i del Reglament de distribució i utilització de combustibles gasosos i les seues instruccions tècniques complementàries, aprovat pel Reial decret 919/2006 de 28 de juliol (BOE 4 de setembre), autorització administrativa per a la instal·lació d'emmagatzematge i distribució de gas liquat del petroli (GLP) a granel al polígon industrial Les Casetes, al municipi de Morella (Castelló).  
Segon. Per aplicació de l'article 46.bis.1 de l'esmentada Llei 34/1998, de 7 d'octubre, la instal·lació d'emmagatzematge i xarxa de distribució de gas liquat del petroli (GLP) a granel en el polígon industrial Les Casetes requereix autorització administrativa.  
Tercer. Iberpropano, SA, ha acreditat prou el compliment dels requisits establits en l'article 46.bis.4 de la Llei 34/1998, de 7 d'octubre.  
  
Quart. Per aplicació de l'article 46.bis.5 de la Llei 34/1998, de 7 d'octubre, del sector d'hidrocarburs s'ha realitzat la informació pública, i no s'ha presentat cap al·legació a la sol·licitud presentada, durant aquest període d'informació pública.  
Cinqué. S'han complit els tràmits reglamentaris en l'expedient instruït a aquest efecte.  
Sisé. Examinada la documentació, la Secció d'Energia emet proposta favorable de resolució d'autorització administrativa.  
  
Fonaments de dret  
Primer. L'article 46.bis.1 de l'esmentada Llei 34/1998, de 7 d'octubre, estableix que requeriran autorització administrativa prèvia, en els termes establits en la llei esmentada i en les seues disposicions de desplegament, la construcció, modificació, explotació i tancament de les instal·lacions d'emmagatzematge i distribució de GLP a granel, i les canalitzacions necessàries per al subministrament des dels emmagatzematges anteriors fins als consumidors finals.  
Segon. La instrucció i resolució del present procediment administratiu correspon a la Generalitat Valenciana, per estar la instal·lació objecte d'aquesta radicada íntegrament en territori de la Comunitat Valenciana, i no estar enquadrada en les contemplades que són competència de l'Administració general de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
Tercer. La instrucció i resolució del present procediment és competència del Servei Territorial d'Indústria i Energia de Castelló segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017) i l'Ordre 9 de febrer de 2001, de la Conselleria d'Indústria i Comerç, que estableix en l'article 2 que correspon a les direccions territorials de la Conselleria d'Indústria i Comerç atorgar les autoritzacions administratives de les xarxes de distribució de gas en l'àmbit de la seua província.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Únic  
Atorgar l'autorització administrativa de la instal·lació d'emmagatzematge i xarxa de distribució de gas liquat del petroli (GLP) a granel al polígon industrial Les Casetes, al terme municipal de Morella, província de Castelló, expedient CBDEDE/2020/2/12, d'acord amb el projecte d'autorització administrativa i projecte d'execució de canalitzat de gas propà en polígon Les Casetes sol·licitada per Iberpropano, SA, les característiques principals de la qual són:  
- Instal·lació d'emmagatzematge de GLP:  
- Depòsit fix de GLP enterrat de V= 50 m³ (Categoria E-60 (UNE 60921).  
- Equip de vaporització: vaporitzador de capacitat 300 kg/h (categoria A-1 (UNE 60459) + caldera.  
- Instal·lació elèctrica.  
- Instal·lació de protecció contra incendis.  
- Xarxa de distribució enterrada amb canonada PE SDR11 63 de L=348 m fins als consumidors finals.  
Pressupost: 93.505,44 euros.  
  
La present autorització administrativa s'atorga a l'empara del que es disposa en l'article 3.3 apartat d de la Llei 34/1998, de 7 d'octubre, del sector d'hidrocarburs, i quedarà sotmesa a les condicions següents:  
  
Primera. El titular de la present autorització constituirà en el termini d'un mes a partir de la data de la notificació de la present resolució una garantia per un valor de 1.870,11 euros, import del dos per cent del pressupost de la instal·lació que figura en l'expedient de sol·licitud, per a garantir el compliment de les seues obligacions, segons assenyala l'article 46.bis.4 de la Llei 34/1998, de 7 d'octubre, del sector d'hidrocarburs.  
Aquesta fiança es constituirà en la Tresoreria del Servei Territorial de Castelló de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda aquesta, es presentarà en el Servei Territorial d'Indústria i Energia de Castelló la carta de pagament expedida a aquest efecte. La fiança serà tornada al titular de la present autorització una vegada que el Servei Territorial d'Indústria i Energia de Castelló atorgue l'autorització d'explotació de les instal·lacions a què es refereix la present resolució, i l'interessat ho sol·licite i justifique les obligacions derivades de l'autorització.  
Segona. La present autorització s'entén sense perjudici i independentment de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, especialment, les relatives a l'ordenació del territori i al medi ambient, tot això segons el que es disposa en l'article 46.bis.5 de la Llei 34/1998, de 7 d'octubre.  
Tercera. Iberpropano, SA, haurà de presentar en el Servei Territorial d'Indústria i Energia de Castelló, en el termini màxim de tres mesos, la sol·licitud d'aprovació del projecte d'execució que continga la documentació tècnica i la valoració de les obres a realitzar.  
Quarta. L'incompliment de les condicions i requisits establits en l'autorització administrativa o la variació substancial del pressupost que va determinar-ne l'atorgament podran donar lloc a la revocació, segons estableix l'article 46.bis.7 de la citada Llei 34/1998, de 7 d'octubre, del sector d'hidrocarburs.  
Cinquena. La present autorització entrarà en vigor l'endemà de la data de la notificació.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria i Energia (c/ Democràcia, 77 € 46124 València) en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 22 de gener de 2021.- El cap del Servei Territorial d'Indústria i Energia: Gerardo Nebot García.